Reformed Witness Hour Message of the Protestant Reformed Churches in America translated by Pastor John Flores Efeso 6:4 "Matibay Na Paniniwala Para Sa Edukasyong Pang-Cristiano" ni Rev. Carl Haak Para sa marami sa atin, ang linggong ito ay tanda ng pagbabalik-eskwela ng ating mga anak. Kaugnay niyan, nais nating isaalang-alang ang matibay na paniniwala ng Cristiano para sa edukasyong pang-Cristiano. Kasunod ng ating pagmamahal sa iglesia ni Jesu Cristo ay ang ating pagmamahal sa pamilyang Cristiano at ang mga paaralang itinatag at nananatili bilang karugtong ng mga Cristianong tahanang ito. Mahal natin ang iglesia bilang katawan ng ating Panginoong Jesu Cristo. At mahal natin ang Cristianong tahanan at ang kanyang sangay, ang Cristianong paaralan, bilang lugar kung saan ang mahahalagang binhi ng iglesia ay inaalagaan, kung saan ang ating mg anak ay tinuturuan upang makilala ang Panginoon at upang tumindig na may mapitagang pagkatakot sa Kanyang makapangyarihang mga gawa. Nais nating tanungin ang ating mga sarili ng katanungang, sa pagbubukas ng panibagong taon sa paaralan, Bakit mayroon tayong Cristiano, maka-magulang na paaralan? Nais nating makita na ang Cristianong paaralan ay nagmumula sa matibay na paniniwala, hindi sa gusto. Ang gusto ay tumutukoy sa kung ano ang pinipili ng isa para sa dahilang bukod pa sa malalim na paniniwala, isa na nagmumula sa isang pagkagusto lamang sa isa ng higit kaysa sa iba at, sa ganitong saysay, isang nauuna o prioridad. Halimbawa, maaaring ikaw ay nag-aaplay ng trabaho at sasabihin mo, "Gusto kong hindi magtrabaho kapag Linggo." Subalit, kapag dumating ang pagpilit at ikaw ay tinawag upang pumasok, siguro ay sasabihin mo, "May ginawa na akong plano para ngayong araw. Mas pinili kong hindi." Subalit kung sabihin ng amo, "Makinig ka, naka-linya ang trabaho. Pumasok ka o kung hindi," pagkatapos ay papasok ka. Kung gayon ay wala ka talagang matibay na paniniwala tungkol sa araw ng Panginoon. Ginawa mong pagpipilian ang utos ng Dios na susundin mo kung nababagay - hindi matibay na paniniwala. Ang matibay na paniniwala, nakita mo, ay nakatayo sa paniniwalang ang Dios ay nangusap sa akin sa Kanyang Salita, at samakatuwid ay isang paniniwala na nananatiling sinusunod sa aking buhay. Ang matibay na paniniwalang biblikal ay ang paghikayat ng pananampalataya na ang tungkulin ko sa bagay na ito ng aking buhay ay naging malinaw sa akin sa kalooban ng Dios na inihayag sa banal na Kasulatan. Ang mga Cristianong paaralan ay dapat magmula sa matibay na paniniwala. Ang paniniwalang iyon ay ito: na ito ay pagkatawag ng mga magulang upang turuan ang kanilang mga anak ayon sa paniniwala ng mga magulang. Sa Genesis 18:19, ang Salita ng Dios patungkol kay Abraham ay ito: Sapagkat nakikilala ko siya, na kanyang tuturuan, o sasanayin, ang kanyang mga anak sa mga Page 1 of 6
kautusan ng Panginoon. Ang matibay na paniniwala para sa Cristianong edukasyon ay ang magulang ay tinawag ng Dios upang sanayin ang kanyang anak sa bawat bahagi ng buhay. At ang layunin ng pagsasanay na ito ay upang ihanda ang ating mga anak upang mamuhay bilang mga anak ng Dios sa ikaluluwalhati ng Dios sa sanlibutang ito. Ito ay pagkatawag ng magulang upang gawin iyon. Ang mga Cristianong paaralan kung gayon ay dapat hindi manggaling sa samahan ng mga manunugon. Ang pangganyak para sa isang Cristianong paaralan ay hindi lamang upang makaalis mula sa ebolusyon at edukasyong pang-sekswal sa mga pampublikong paaralan, tulad ng sinasabi ng tao kung minsan. Oo, maraming nakakahiya at maling mga turo sa maraming paaralan. Ngunit hindi iyon ang pangunahing dahilan o ang kaibuturan ng ating matibay na paniniwala para sa Cristianong edukasyon. Ni ang matibay na paniniwala para sa Cristianong edukasyon ay isang pagnanais na magtatag ng pisikal na kaharian ni Cristo sa lupa, upang magdala ng kapangyarihan, tulad ng sabi, sa bawat bahagi sa pamamagitan ng Cristianong edukasyon. Hindi rin ito ang ating hangarin. Kundi ang matibay na paniniwala kung saan magmumula ang Cristianong paaralan ay ito: ito ay pagkatawag ng mga magulang upang sanayin ang kanilang mga anak ayon sa kanilang paniniwala, upang ang kanilang mga anak ay malaman kung paano maglingkod sa buhay na Dios sa bawat bahagi ng buhay. Iyan ang tungkulin ng mga magulang. Isaias 38:19, "Ipinaaalam ng ama sa mga anak ang iyong katapatan." Ito ang katangi-tanging pagkatawag ng magulang. Deuteronomio 6:6, 7: "Ang mga salitang ito na aking iniuutos sa iyo sa araw na ito ay ilalagay mo sa iyong puso; at iyong ituturo nang buong sikap sa iyong mga anak." At sa Efeso 6:4: At mga ama, huwag ninyong ibunsod sa galit ang inyong mga anak, kundi akayin ninyo sila sa pagsasanay at pangaral ng Panginoon. Ang matibay na paniniwala lamang na ito ay pagkatawag sa magulang upang turuan ang kanyang mga anak ang makakahawak sa bigat ng isang Cristianong paaralan. Ang matibay na paniniwala ay nabubuo sa pamamagitan ng Salita ng Dios. Ang matibay na paniniwala ay nabubuo sa pamamagitan ng Salita ng Dios na dinadala upang pasanin sa puso ng mananampalataya. Ang matibay na paniniwala ay hindi nabubuo sa pamamagitan ng mga pagtatalo. Hindi sila nabubuo sa pamamagitan ng pamamaraang unat-kamay. Hindi sila nabubuo sa pamamagitan ng pagpilit ng isang grupo sa ibang indibidwal upang sumang-ayon. Hindi, ang matibay na paniniwala ay banal. Ang Banal na Espiritu ay nagdadala ng Salita upang pasanin sa aking puso at nagpapakita sa akin ng daang dapat kong tahakin. Tingnan natin ang Salita ng Dios upang mabuo ang ating matibay na paniniwala sa Cristianong edukasyon. Ano ang talagang nais mo para sa iyong mga anak? Ano ang dapat mong naisin, ayon sa Salita ng Dios? Siyempre, mayroong maraming bagay na nais natin para sa ating mga anak na, sa kanilang sarili, ay tama at nauukol at nasa ating puso ngayon. Hindi ko tinutukoy ang mga makalamang bagay lamang, halimbawa ang pagnanais na ang iyong anak na lalaki ay maging nangunguna sa pagpuntos sa isang koponan ng basketbol, o ang iyong anak na babae ay lumaking maganda o sikat, o ang iyong mga anak ay lumaki at magkaroon ng magandang tirahan. Ang mga ito ang pagnanasa na nakasentro lamang sa mga mata ng tao. Hindi, ang ating nais para sa ating mga anak ay nakasentro sa mata ng Dios. Tayo ay mayroon, kaugnay nito, ng maraming tunay na pagnanais para sa kanila. May mga tanong tayo: Sino ang mapapangasawa nila? Sino ang magiging mga kaibigan nila? Saan sila pupunta at sino ang kasama Page 2 of 6
nila? Ano'ng trabaho ang makukuha nila? Paano ang kanilang hinaharap na edukasyon sa kolehiyo? Lahat nang mga katanungang ito ay nakasentro dito: Saang paaralan sila papasok bilang mga bata at kabataan? Ano'ng edukasyon ang makukuha nila? Ano ang magiging kapaligiran nila? Maihahanda ba sila ng edukasyong ito, masisilbihan ba sila nito, o ito kaya'y magiging hindi sapat? Tinatanggihan natin ng buong kaluluwa ang pananaw na ang edukasyon ay mahalaga lamang kung ito ay nagtuturo sa atin kung paano kumita ng dolyar at maging matagumpay. Nais natin ng edukasyon na magsisilbi sa ating mga anak, sa kasalukuyang mundo, upang magturo sa kanila kung paano maging banal na tao sa sanlibutang ito - isang banal na asawang lalaki, isang banal na asawang babae, isang banal na magulang - upang turuan silang magkaroon ng pananagutan, upang mamuhay sa sanlibutan bilang kaibigan-lingkod ng Dios. Nais natin iyan para sa ating mga anak. Sa isang salita, nais natin ng kabanalan para sa ating mga anak - na sila'y mamuhay ng banal na buhay. Iyan ang pinakamahalagang bagay sa mundo, na sila ay mamuhay ng banal - sa Dios - sa mundong ito. Iyon ay hindi maling kabanalan. Iyan ang iniisip ng ibang tao kapag naririnig nila ang kabanalan. Naiisip nila ang isang maskara, ng mukhang banal, ng isang tao na walang silbi sa kasalukuyang kalagayan sa tinatahanan ng tao. Hindi, ang biblikal na kabanalan ang nais natin para sa ating mga anak - isang buo, matatag, nakaugat-sa-pananampalatayang kabanalan. Sa Kasulatan ating mababasa, sa Genesis 17:18, na inihayag ni Abraham ang kanyang pagnanais para sa kanyang dugo't-laman na labing tatlong taong gulang na anak, "Nawa'y mabuhay si Ismael sa harapan mo!" Sabi ni Paul patungkol kay Timoteo, ang kanyang espirituwal na anak, "Ito ang aking nais para sa iyo, Timoteo, huwag mong ikahiya ang evangelio ni ako na bilanggo niya." Tingnan ang aklat ng Kawikaan. Ang aklat ng Kawikaan ay nagbabaliktad ng puso ng isang magulang na mananampalataya at sinasabi sa kanya kung ano ang dapat maisulat sa pusong yaon. At ano ang pagnanasang iyon? "Anak ko, matakot ka sa Dios sa lahat ng araw ng iyong buhay." Samakatuwid, ang Kawikaan ay nangungusap sa mga anak na lalaki at babae tungkol sa kanilang kasama, tungkol sa kanilang kalinisang sekswal, tungkol sa katakawan, tungkol sa katapatan, tungkol sa kasipagan, tungkol sa katapatan, tungkol sa marami pang ibang paksa. Nais nating ang ating mga anak ay maging mga lalaki at babae ng Dios, ganap na handa, sabi ng Kasulatan, sa bawat mabubuting gawa, nagtataglay ng kaginhawahan at ang pagiging kaakit-akit ng mahalagang kabanalan. Nais natin ng isang henerasyon na magiging para sa karangalan ng Dios. Nais natin silang turuan sa paraang sila ay magiging matalino sa pagkilala, may kasanayan sa paggawa. Na sila ay maililigtas sa kahangalan, imoralidad, katakawan, kapalaluan, pagdaraya, ang lahat ng ito ay nanunubok sa kabataan ng lupain, at na sila ay maging matitipunong anak na lalaki at kaaya-ayang mga anak na babae, ang karangalan ng biyaya kay Jesu Cristo. Sa madaling salita, nais natin para sa ating mga anak kung ano ang nasa kaibuturan ng ating sariling mga puso sa pamamagitan ng biyaya - na kanilang makilala si Jesu Cristo at makilala ang Dios at magkaroon ng walang hanggang buhay sa Kanya. Ngayon, ang mahalagang tulong upang matamo ang pagnanais na ito ay isang mabuting Cristianong paaralan. Ano ang isang mabuting Cristianong paaralan? Ang isang mabuting Cristianong paaralan ay mayroong tatlong katangian. Una sa lahat, ito ay maka-magulang. Iyon ay, ito ay direktang pinatatakbo ng mga magulang ng may magkakatulad na pananampalataya, sa pamamagitan ng isang board, at sa pamamagitan ng mga gurong binigyan ng kanilang misyon ng mga magulang na iyon. Hindi ito isang paaralan na ipinasa sa mga ipinapalagay na bihasa na lihim na naniniwalang ang mga magulang ay hindi mabisa sa pinakamagaling nilang pagpapalaki sa mga bata. Hindi ito isang paaralan na gumagawa ng sariling plano ng kapahayagan ng misyon o layunin o pangarap. Hindi ito isang Page 3 of 6
paaralan kung saan ang mga magulang ay may mapanalungat na ugali laban sa mga guro. Kundi ito ay isang maka-magulang na paaralan - isang paaralang sumasalamin sa pananampalataya ng mga magulang. Ito ay isang paaralan kung saan ang mga magulang ay may mahalagang pakikibahagi ng pagmamahal at tipan ng pakikisama sa mga guro at mga bata at kung saan ang guro ay nakatayo sa lugar ng magulang, nagbabahagi ng paniniwalang Reformed at credo ng magulang. Pangalawa, ang paaralang ito ay doktrinal. Ang pagtuturo sa Cristianong paaralan ay nakatatag sa katotohanan ng walang kamalian, ganap na Salita ng Dios. Walang lugar sa Cristianong paaralan para sa lebadura ng relativism. Ang relativism ay ang pagtalikod sa kaganapan ng katotohanan - kaganapan ng Salita ng Dios. Ang relativism ay ang kaisipan na hindi tayo talaga maaaring makasiguro tungkol sa anuman. Kung minsan ito ay nagmumukhang napakatapat. Ito ang kaisipan na ang edukadong tao, ang isang naliwanagang tao, ang siyang nakakakita na ang dating kaganapan, ang mga paniniwala ng nagdaang panahon, ay hindi talagang gayon, at wala talagang anumang maaasahan, kaya ang dapat nating gawin ay matutong makibagay. Samakatuwid, kailangan nating turuan ang ating mga anak kung paano makakayanan, kung paano makibagay sa abot ng kanilang makakaya sa pagbabagu-bago ng lipunan at sa katunayan na sa kahuli-hulihan walang matibay na katotohanan na dapat panghawakan maliban sa kung ano ang tama para sa kanila, upang makagawa sila ng pasya na naaayon sa sarili nilang pakiramdam. Iyon ay karumal-dumal sa harapan ng Dios - ang lebadura ng relativism na nakapasok sa pampublikong edukasyon na may kahiya-hiyang kasunduan. Kailanman ang kapangyarihan ng Biblia ay pinag-aalinlanganan, pinapasok ng relativism ang mga Cristianong paaralan. Ang mabuting Cristianong paaralan ay nakatayo sa Salita ng Dios, sa prinsipyong ipinahayag sa Roma 3:4: "Hayaang ang Diyos ay maging tapat, kahit na ang bawat tao'y sinungaling." Ang mabuting Cristianong paaralan ay hindi nagpapahayo ng kanyang mga mag-aaral sa dagat ng buhay ng walang plano, na may isang sagwan sa nangingitim na goma, kundi inilalagay ang kanilang mga paa sa matatag na paniniwala at sinasabi sa mga bata, "Anuman ang mangyari, ito ang katotohanan at hindi ito mababago." Pangatlo, ang mabuting Cristianong paaralan ay nagtuturo. Ito ay nagbibigay ng maayos, mahusay na akademikong edukasyon. Ang Cristianong paaralan ay hindi lamang isang paaralan na may klase sa Biblia at ang lahat ng nangyayari sa paaralan ay ayos lang hanggang 3:15 kapag tumunog na ang kampana. Pagkatapos ay tapos na tayo. O, hindi! Ang biblikal na paaralan ay nangangahulugang ang Kasulatan ay ginagamit sa bawat bahagi ng edukasyon. Dapat natin silang alagaan, sabi ng apostol Pablo sa Efeso 6. Iyon ay, ang kanilang mga isipan. Nagpapatuloy ako sa lahat ng bagay, sabi ni Pablo, sa paglilingkod kay Cristo. Aking binibihag ang bawat pag-iisip upang sumunod kay Jesu Cristo. (II Cor. 10). Ang mabuting Cristianong paaralan ay hindi lamang isang paaralan para sa may matataas na IQ. O, hindi! Hindi rin ganon ang katayuan. Kundi ang kakayahang ibinigay sa bawat isang bata una sa lahat ay nalamang may pananalangin at pagkatapos ay may kasanayan, masigasig, masimbuyong hinubog ayon sa panuntunan ng Salita ng Dios. Napakaluwalhating bagay ang isang Cristianong paaralan! Bilang isang magulang, hindi mo dapat maliitin ang pagkatuto. Ito ang pinaka kahali-halinang bagay na ibinigay sa atin ng Dios bilang mga bata - upang matutuhan ang Kanyang kamanghaan sa Kanyang sarili at sa Kanyang nilalang at sa lahat ng bagay yamang ang lahat ng bagay sa kahuli-hulihan ay sumasalamin sa kaluwalhatian ng Dios. Page 4 of 6
Ito ang ating nais: isang mabuting Cristianong paaralan - maka-magulang, doktrinal, nagtuturo - kung saan ang ating mga anak ay sinasanay sa kabanalan. Iyan ang ating matibay na paniniwala dahil sa ating pangako sa Kasulatan bilang walang pagkakamaling Salita ng ating soberanong Dios na ating kinalulugdang yukuran at ating kinalulugdang paglingkuran. Ito ang ating matibay na paniniwala dahil sa katotohanan ng kapangyarihan, kalinawan, o kaliwanagan, ng banal na Kasulatan. Ang mabuting Cristianong paaralan at ang mga paaralang itinatatag ng mga Cristiano mula sa matibay na paniniwala ay mga paaralang nakatalaga sa kawalang-kamalian ng Salita ng Dios. Umiiyak tayo kapag nakikita natin sa Cristianismo ang kaunti, at kung minsan ay pahigit-ng-pahigit na hayagan, mapagmalaking pagtatanggi sa kawalang-kamalian ng banal na Kasulatan. Balang-araw, marahil, ay magsisiyasat ka sa isang paaralan para sa iyong anak. Siguro ay itatanong mo, "Saan nakatayo ang paaralang ito pagdating sa programang pang-palakasan? Anong lugar ang ibinibigay nito sa palakasan?" Maaari kang makatanggap ng di-tiyak na kasagutan. Maaari kang makatanggap ng isang hindi mo sinasang-ayunan. Siguro ay maitatanong mo, "Ano naman ang banda o musika dito? Ano naman ang tungkol sa mga gawaing extra-curricular? Ang paghahanda para sa kolehiyo? Ang paaralang pang-sekretarya? Ang pantahanang ekonomiya?" At maaari kang makatanggap ng iba't ibang kasagutan, ang iba ay masisiyahan ka at ang iba ay hindi. Subalit narito ang tanong na dapat mong itanong at dapat kang makatanggap ng tamang sagot: "Saan naninindigan ang paaralang ito patungkol sa banal na Kasulatan at ng pananampalatayang biblikal at Reformed, na ipinahayag sa mga credo na hango sa banal na Kasulatan? Ang paaralan bang ito, at ang mga magulang sa likod nito, ay naniniwala na ang Kasulatan ay bawat katagang Salita ng Dios na hindi magsisinungaling at samakatuwid ay dapat pagtiwalaan sa lahat nitong mga turo?" Ang sagot doon ay alin sa "Oo," o "Hindi." Para sa anumang iglesia, o anumang Cristianong paaralan, o anumang Cristianong samahan na magtanggi sa kalinawan at kapangyarihan ng Salita ng Dios bilang salita ng Dios, bawat kataga, ay paglalagay ng salitang "Ichabod" sa taas ng paaralan, iglesia o samahan. Tayo ay sumisigaw sa pag-ibig sa Dios at sa Kanyang hangarin sa sanlibutan, "Panatilihin ang katotohanan na ang Biblia ay bawat katagang Salita ng Dios." Doon dapat pag-aralin ang iyong anak. At sa paaralang iyon, ang mga guro ay dapat magturo sa isang banal na buhay, hinuhubog ang bata sa mga daan ng Dios. Ito ang ating matibay na paniniwala sa Cristianong edukasyon. Pagpalain nawa ito ng Dios sa darating na taon. Silang may biyaya at pribilehiyo sa ganoong paaralan, nawa ay hindi mawala ang inyong pangarap. Hindi nawa mawala ang inyong pasasalamat. At nawa ay hindi kayo maging kontento patungkol sa dakilang kaloob na ito na ibinigay sa inyo ng Dios. Sa mga lugar at Cristianong komunidad kung saan walang matatagpuang ganitong paaralan, mahikayat nawa kayo ng Salita ng Dios upang matapat na gumawa sa pag-ibig ng Dios, sa isa't isa, para sa pagtatayo ng gayong Cristianong paaralan. At sa ating pagpapatuloy sa taong ito, gawin nawa natin ito na may pananalig bilang mga magulang, mananampalataya, mga anak, at mga kabataan. Kung tayo'y titigil upang isaalang-alang ang gawa ng Cristianong edukasyon, tulad ng lahat ng iba pang gawain sa kaharian ng Dios, makikita natin na ito ay kagila-gilalas, mabigat, mahalaga, at nakakadaig. Page 5 of 6
Ganito ang ating nararamdaman bilang mga guro. Ganito ang ating nararamdaman bilang mga magulang. Ganito ang ating nararamdaman bilang mga pastor at mga matatanda. Tayo ay mahina, at ang sanlibutan at kasalanan nito ay malakas. Tila may ilan na nahikayat sa mga bagay na ito - ang pagtatalaga at ang matrabahong gawa ng pagsasama-sama ng lahat at nasa likod ng isang proyekto at magkaisa ay napakahirap. Tayo ay pinanghihinaan ng loob at nag-aalinlangan at mapait. Sinasabi natin, "Pinaiikot natin ang ating mga gulong." O, hindi! Hindi iyan totoo. Ang maliit na karanasan sa gawain ng Dios ay magtuturo sa iyo na eksaktong kapag nararamdaman natin na nasa dulo na tayo at hindi na tayo makakapagpatuloy, doon mismo ang Dios ay nasisiyahang gumawa sa atin at magbigay sa atin. Bigyan Niya nawa tayo at magpanatili para sa atin ng mga Cristianong paaralan, na itinatag mula sa ating matibay na paniniwala para sa Cristianong edukasyon. Manalangin tayo. Ama, pinasasalamatan Ka po namin sa Iyong banal na Salita. Dalangin namin na pagpalain Mo po ito sa aming mga puso. Amen. Page 6 of 6